als_Latn dik_Latn sag_Latn
Koalicioni i Vëzhguesve Vendorë gjatë takimit të zhvilluar me Kryetarin e Kuvendit Ilir Meta ka propozuar miratimin e një Kodi Etike nga të gjithë subjektet politike që janë në garë, dhe se ky kod të vihej në përdorim para dhe gjatë gjithë fushatës elektorale për zgjedhjet vendore në Qershor të këtij viti. Koalicioni gjithashtu tha se do të propozonte një cikël debatesh mediatike me qëllim njohjen më të mirë nga publiku të trupës së këshilltarëve vendorë si dhe kandidatëve për bashkitë. Koalicioni i Vëzhguesve Vendorë ka ripërsëritur edhe njëherë kërkesën për plotësimin e kuotave gjinore të përfaqësimit në këshillat bashkiakë.
Ndërkaq Kreu i Parlamentit Ilir Meta ka shprehur vullnetin e fortë politik për plotësimin e të gjitha këtyre kërkesave dhe shqetësimeve, duke nisur që me miratimin e Kodit të Etikës për zgjedhjet.
als_Latn als_Latn